కె. జయరామన్

కె. జయరామన్ (1956, ఏప్రిల్ 8 - 2023, జూలై 15) కేరళకు చెందిన భారతీయ క్రికెటర్. ఇతడు 1977 - 1989 మధ్యకాలంలో కేరళ తరపున 46 ఫస్ట్-క్లాస్ మ్యాచ్‌లు ఆడాడు.

 జననం 
జయరామన్ 1956, ఏప్రిల్ 8న కేరళ రాష్ట్రం, ఎర్నాకులంలో జన్మించాడు.

 క్రికెట్ 
1980లలో కేరళ జట్టులో ప్రముఖ ఆటగాడిగా ఉన్నాడు. 1986-87లో రంజీ ట్రోఫీలో ఐదు మ్యాచ్‌లలో నాలుగు సెంచరీలు సాధించి జాతీయస్థాయిలో గుర్తింపు పొందాడు. భారత జట్టు ఎంపికకు దగ్గరగా వచ్చిన మొదటి కేరళ ఆటగాడిగా నిలిచాడు.

కేరళ కెప్టెన్, కేరళ క్రికెట్ సెలెక్టర్ల చైర్మన్‌గా పనిచేశాడు. జాతీయ జూనియర్ సెలక్షన్ కమిటీ మెంబర్‌గా కూడా పనిచేశాడు.

 మరణం 
కె. జయరామన్ తన 67 సంవత్సరాల వయస్సులో 2023, జూలై 15న కొచ్చి నగరంలో మరణించాడు.

 మూలాలు 

 బయటి లింకులు 
 

వర్గం:1956 జననాలు
వర్గం:కేరళ వ్యక్తులు
వర్గం:మలయాళీ పౌరులు
వర్గం:కేరళ క్రికెట్ క్రీడాకారులు
వర్గం:2023 మరణాలు